pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงอุตสาหกรรม คุมเข้มสั่งโรงงานผลิตยางแท่งเร่งแก้ปัญหากลิ่นเหม็น
วันพุธที่ 22 กุมภาพันธ์ 2560
กระทรวงอุตสาหกรรม คุมเข้มสั่งโรงงานผลิตยางแท่งเร่งแก้ปัญหากลิ่นเหม็น
กรุงเทพฯ 21 กุมภาพันธ์ 2560 – กรมโรงงานอุตสาหกรรม กระทรวงอุตสาหกรรม สั่งปรับปรุงโรงงานผลิตยางแท่งของบริษัท ศรีตรังแอโกร อินดัสทรี จํากัด และโรงงานบริษัท วงษ์บัณฑิต อุดรธานี จํากัด จังหวัดอุดรธานี ให้เร่งแก้ไขปัญหาเรื่องกลิ่นเหม็น
กรุงเทพฯ 21 กุมภาพันธ์ 2560 – กรมโรงงานอุตสาหกรรม กระทรวงอุตสาหกรรม สั่งปรับปรุงโรงงานผลิตยางแท่งของบริษัท ศรีตรังแอโกร อินดัสทรี จํากัด และโรงงานบริษัท วงษ์บัณฑิต อุดรธานี จํากัด จังหวัดอุดรธานี ให้เร่งแก้ไขปัญหาเรื่องกลิ่นเหม็นจากกระบวนการผลิตยางเครฟ ยางแท่ง และยางผสม ที่ส่งผลกระทบสร้างความเดือดร้อนเรื่องกลิ่นไม่พึ่งประสงค์ต่อประชาชน และชุมชนโดยรอบ โดยคาดว่าจะเร่งดําเนินการให้แล้วเสร็จภายในวันที่ 3 และ 6 มีนาคม 2560 ตามลําดับ
นายมงคล พฤกษ์วัฒนา อธิบดีกรมโรงงานอุตสาหกรรม กล่าวว่า จากกรณีที่ชาวบ้านร้องเรียนเหตุโรงงานส่งกลิ่นเหม็นจากกระบวนการผลิตยางแท่ง ของบริษัท ศรีตรังแอโกร อินดัสทรี จํากัด และบริษัท วงษ์บัณฑิต อุดรธานี จํากัด ที่ทั้งสองโรงงานผลิตยางเครฟ ยางแท่ง STR20 และยางผสม มีปัญหาเกิดกลิ่นเหม็นจาก 3 จุด คือ 1. อาคารเก็บวัตถุดิบ (ก้อนยางถ้วย) 2. บ่อรวบรวมน้ําเสียจากลานเทวัตถุดิบและอาคารเก็บวัตถุดิบ และ3.เตาอบยางแท่ง โดยได้สร้างความเดือดร้อนเรื่องกลิ่นเหม็นไปทั่วบริเวณโดยรอบพื้นที่ชุมชน ทั้งนี้กรมโรงงานอุตสาหกรรม กระทรวงอุตสาหกรรม ได้ส่งเจ้าหน้าศูนย์วิจัยและพัฒนาสิ่งแวดล้อมโรงงานภาคตะวันออกเฉียงเหนือลงพื้นที่เพื่อตรวจวัดวิเคราะห์คุณภาพอากาศทั้งสองโรงงาน โดยล่าสุด กระทรวงอุตสาหกรรมมีคําสั่งให้อุตสาหกรรมจังหวัดอุดรธานีสั่งการโรงงานตามมาตรา 37 ทั้งสองราย ให้ปรับปรุงแก้ไขดังต่อไปนี้ 1. ปรับปรุงแก้ไขระบบขจัดกลิ่น (Wet Scrubber) ที่เกิดจากเตาอบยางแท่ง
2. ให้โรงงานบริษัท ศรีตรังแอโกร อินดัสทรี จํากัด และโรงงานบริษัท วงษ์บัณฑิต อุดรธานี จํากัด นําวัตถุดิบ (ก้อนยางถ้วย) ออกนอกโรงงานภายในวันที่ 3 มีนาคม 2560 และวันที่ 6 มีนาคม 2560 ตามลําดับ3. ห้ามมิให้นํายางก้อนถ้วยเข้าโรงงานตั้งแต่วันที่ 20 กุมภาพันธ์ 2560 เป็นต้นไปจนกว่าจะมีการจัดการที่ดีขึ้น
ทั้งนี้อยู่ในระหว่างการติดตามผลให้โรงงานปรับปรุงแก้ไขให้แล้วเสร็จ ซึ่งแนวทางการแก้ไขปัญหาดังกล่าวจะไม่ทําให้ส่งผลกระทบต่อการเกิดมลภาวะเรื่องกลิ่นเพิ่มขึ้น และบรรเทาปัญหาดังกล่าวให้อยู่ในสภาวะปกติ ไม่ให้สร้างความเดือดร้อนแก่ประชาชน และชุมชนที่อยู่บริเวณโดยรอบโรงงาน นายมงคล กล่าวสรุป
รัฐบาลไทย-ข่าวทำเนียบรัฐบาล-รองปลัดจุลพงษ์ฯ มอบนโยบาย แนวทางการพัฒนาต่อยอดส่งเสริมผู้ประกอบการในพื้นที่ ศูนย์ส่งเสริมอุตสาหกรรมภาคที่ 1 กรมส่งเสริมอุตสาหกรรม
วันจันทร์ที่ 10 สิงหาคม 2563
รองปลัดจุลพงษ์ฯ มอบนโยบาย แนวทางการพัฒนาต่อยอดส่งเสริมผู้ประกอบการในพื้นที่ ศูนย์ส่งเสริมอุตสาหกรรมภาคที่ 1 กรมส่งเสริมอุตสาหกรรม
นายจุลพงษ์ ทวีศรี รองปลัดกระทรวงอุตสาหกรรม มอบนโยบาย แนวทางการพัฒนาต่อยอดส่งเสริมผู้ประกอบการในพื้นที่ ศูนย์ส่งเสริมอุตสาหกรรมภาคที่ 1 กรมส่งเสริมอุตสาหกรรม
เมื่อวันที่ 8 สิงหาคม พ.ศ. 2563 นายจุลพงษ์ ทวีศรี รองปลัดกระทรวงอุตสาหกรรม ลงพื้นที่ปฏิบัติราชการ เพื่อมอบนโยบายแนวทางการพัฒนางานบริการในการส่งเสริมและสนับสนุนผู้ประกอบการในพื้นที่ พร้อมเยี่ยมชมศูนย์ให้บริการต่าง ๆ โดยมีนางสาวนิรามัย ศิริศรีสุดากุล ผู้อํานวยการศูนย์ส่งเสริมอุตสาหกรรมภาคที่ 1 และเจ้าหน้าที่ให้การต้อนรับ ณ ศูนย์ส่งเสริมอุตสาหกรรมภาคที่ 1 กรมส่งเสริมอุตสาหกรรม จังหวัดเชียงใหม่
สําหรับศูนย์ให้บริการต่าง ๆ ของ ศูนย์ส่งเสริมอุตสาหกรรมภาคที่ 1 กรมส่งเสริมอุตสาหกรรม ประกอบด้วย
1. ศูนย์พัฒนาและทดสอบอัตลักษณ์กาแฟอะราบิก้าภาคเหนือ (HBACC) ตั้งขึ้นเพื่อเป็นศูนย์รวบรวมถ่ายทอดองค์ความรู้ ทดลอง ทดสอบ ให้คําปรึกษาแนะนําด้านอุตสาหกรรมกาแฟ ตลอดจนส่งเสริมและสนับสนุนอุตสาหกรรมกาแฟอะราบิก้าภาคเหนือให้ก้าวหน้าต่อไป
2. ศูนย์อนุรักษ์หัตถกรรมเครื่องเขินภาคเหนือ ซึ่งตั้งขึ้นเพื่ออนุรักษ์ และถ่ายทอดองค์ความรู้ ประวัติความเป็นมา ตลอดจนกระบวนการผลิตเครื่องเขิน
3. ศูนย์ ITC 4.0 ที่ให้บริการทดสอบ-ทดลองโดยนําเอาเทคโนโลยีขั้นสูงเข้ามาช่วยในกระบวนการแปรรูปขั้นต้น ซึ่งถือเป็นจุดให้บริการที่ผู้ประกอบการในพื้นที่เข้ามาใช้บริการอย่างต่อเนื่องทุกวัน
นอกจากนี้ ยังได้เยี่ยมชม บริษัท พีเอ็มเอ็ม จํากัด เพื่อเชื่อมโยงโครงการ Robot Robotic ให้เข้าสู่ภาคอุตสาหกรรม พร้อมทั้งมอบนโยบายการจัดทํามาตรฐานสําหรับงานนวัตกรรมเครื่องมือและอุปกรณ์ทางการแพทย์ โดยมีสมาคมผู้ประกอบการผลิตเครื่องจักชิ้นส่วนโลหะและอุตสาหกรรมสนับสนุนไทยให้การต้อนรับ
รัฐบาลไทย-ข่าวทำเนียบรัฐบาล-มาตรการช่วยเหลือของกองทุนประกันสังคม ​[กระทรวงเเรงงาน]
วันเสาร์ที่ 4 เมษายน 2563
มาตรการช่วยเหลือของกองทุนประกันสังคม ​[กระทรวงเเรงงาน]
มาตรการช่วยเหลือของกองทุนประกันสังคม ​
มาตรการช่วยเหลือของกองทุนประกันสังคม
☑️กรณีนายจ้างเลิกจ้าง (ทั้งหมด/ บางส่วน) หรือ ปิดกิจการ
ลูกจ้างได้เงินชดเชยจากนายจ้างตาม พ.ร.บ. คุ้มครองแรงงาน และรับเงินสิทธิประโยชน์ทดแทนกรณีว่างงานจากกองทุนประกันสังคม ร้อยละ 70 ของค่าจ้าง จนกว่าจะได้งานใหม่ แต่ไม่เกิน 200 วัน
☑️กรณีสถานประกอบกิจการถูกรัฐสั่งหยุดประกอบกิจการเนื่องจากเหตุสุดวิสัย (โควิด 19)
กองทุนประกันสังคมจ่ายประโยชน์ทดแทนกรณีว่างงาน ร้อยละ 62 ของค่าจ้าง จนกว่าจะกลับมาเปิดกิจการอีกครั้ง แต่ไม่เกิน 90 วัน (หากสถานการณ์ยืดเยื้อเกิน 90 วัน กระทรวงแรงงานจะพิจารณาให้ความช่วยเหลือต่อไป)
☑️กรณีนายจ้างให้ลูกจ้างซึ่งเป็นกลุ่มเสี่ยงหยุดงานเพื่อป้องกันการแพร่ระบาดหรือกักตัว
กองทุนประกันสังคมจ่ายประโยชน์ทดแทนกรณีว่างงาน ร้อยละ 62 ของค่าจ้าง จนกว่าจะกลับมาทํางานได้ แต่ไม่เกิน 90 วัน
☑️กรณีผู้ประกันตนอิสระในมาตรา 39 มาตรา 40 และผู้ประกันตนมาตรา 33 ที่ส่งเงินสมทบไม่ถึง 6 เดือนที่ได้รับผลกระทบจาก Covid-19
สามารถขึ้นทะเบียนรับเงินชดเชยการขาดรายได้ 5,000 บาท (3 เดือน) จากกระทรวงการคลัง
☑️กรณีสถานประกอบการที่การประกอบธุรกิจได้รับผลกระทบ
กระทรวงแรงงานอยู่ระหว่างหารือร่วมกับกระทรวงการคลังเพื่อให้ความช่วยเหลือ โดยคาดว่าจะมีผู้ได้รับผลกระทบประมาณ 500,000 คน ในกลุ่มกิจการโรงแรม การขนส่งผู้โดยสาร และท่องเที่ยว
#กระทรวงแรงงาน
#สํานักงานประกันสังคม
#โทรสายด่วน1506
รัฐบาลไทย-ข่าวทำเนียบรัฐบาล-รัฐบาลยืนยันเขื่อนและอ่างเก็บน้ำยังรองรับได้
วันอังคารที่ 7 สิงหาคม 2561
รัฐบาลยืนยันเขื่อนและอ่างเก็บน้ํายังรองรับได้
จากสถานการณ์ฝนตกต่อเนื่องและระดับน้ําในเขื่อนเพิ่มสูงขึ้นนั้น รัฐบาลขอให้ประชาชนมั่นใจว่าเขื่อนขนาดกลางและขนาดใหญ่ทั่วประเทศยังสามารถรองรับปริมาณน้ําได้อีกกว่า 23,900 ล้านลบ.ม. ส่วนเขื่อนที่มีปริมาณน้ํามากเป็นพิเศษจะควบคุมและระบายน้ําอย่างเหมาะสมและเป็นไ
จันทร์ที่ 6 ส.ค.61
รัฐบาลยืนยันเขื่อนและอ่างเก็บน้ํายังรองรับได้
ต่อจากนี้ไป ขอเชิญรับฟังไทยคู่ฟ้า ครับ
จากสถานการณ์ฝนตกต่อเนื่องและระดับน้ําในเขื่อนเพิ่มสูงขึ้นนั้น รัฐบาลขอให้ประชาชนมั่นใจว่าเขื่อนขนาดกลางและขนาดใหญ่ทั่วประเทศยังสามารถรองรับปริมาณน้ําได้อีกกว่า 23,900 ล้านลบ.ม. ส่วนเขื่อนที่มีปริมาณน้ํามากเป็นพิเศษจะควบคุมและระบายน้ําอย่างเหมาะสมและเป็นไปตามมาตรฐาน นอกจากนี้ ยืนยันว่าเขื่อนทุกแห่งได้รับการตรวจเช็คสภาพความแข็งแรงอย่างสม่ําเสมอ เช่น ตรวจเช็คการกัดเซาะ การรั่วซึม หรือการทรุดตัว และยังมีการติดตั้งเครื่องมือช่วยประเมินความมั่นคงของโครงสร้างและรายงานผลได้ตลอด 24 ชั่วโมง ทั้งนี้ หากประชาชนต้องการติดตามสถานการณ์น้ําสามารถเข้าไปตรวจสอบข้อมูลได้ที่เว็บไซต์กรมชลประทาน หรือสอบถามได้ที่ศูนย์ปฏิบัติการน้ําอัจฉริยะ สายด่วน 1460
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตสาหกรรม ลงพื้นที่พบปะหารือผู้ประกอบการที่ประสบอุทกภัยหลังน้ำลดในจังหวัดยโสธร
วันอาทิตย์ที่ 6 ตุลาคม 2562
ก.อุตสาหกรรม ลงพื้นที่พบปะหารือผู้ประกอบการที่ประสบอุทกภัยหลังน้ําลดในจังหวัดยโสธร
ก.อุตสาหกรรม ลงพื้นที่พบปะหารือผู้ประกอบการที่ประสบอุทกภัยหลังน้ําลดในจังหวัดยโสธร
จังหวัดยโสธร : วันนี้ (6 ตุลาคม 2562) นายเอกภัทร วังสุวรรณ ผู้ตรวจราชการกระทรวงอุตสาหกรรม พร้อมด้วย นางพงษ์ศิริ วรรณศรี ผู้อํานวยการกองตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้อํานวยการกองบริหารงานอนุญาตโรงงาน 2 คณะผู้บริหาร เจ้าหน้าที่กระทรวงอุตสาหกรรม และคณะจากธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เดินทางเยี่ยมชมและฟื้นฟู สถานประกอบการที่เข้าร่วมโครงการกองทุนประชารัฐ ซึ่งได้รับผลจากอุทกภัย อาทิ โรงงานตุ๊กตา Bon Bon ซึ่งรับออกแบบ ผลิตตุ๊กตา และโรงงาน LIC อุปกรณ์ (1999)
ซึ่งผลิตโต๊ะและอุปกรณ์สํานักงานจากไม้อัด พร้อมให้คําปรึกษา แนะนําด้านการเงิน การพักชําระหนี้ ลดอัตราดอกเบี้ยเงินกู้ และขยายระยะเวลาผ่อนชําระหนี้เพื่อบรรเทาผลกระทบให้กับผู้ประกอบการที่ประสบอุทกภัย #กระทรวงอุตสาหกรรม #ทําทันทีซ่อมสร้างฟื้นฟูผู้ประสบอุทกภัย4จังหวัดภาคอีสาน
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๓/๒๕๖๑
วันศุกร์ที่ 1 มิถุนายน 2561
“ยุติธรรม” ประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๓/๒๕๖๑
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๓/๒๕๖๑
ในวันพฤหัสบดีที่ ๓๑ พฤษภาคม ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๓/๒๕๖๑
โดยมีผู้แทนหน่วยงานในสังกัดกระทรวงยุติธรรม และผู้แทนจากหน่วยงานที่เกี่ยวข้อง เข้าร่วมประชุม
ทั้งนี้ ที่ประชุมมีมติรับทราบในประเด็นต่างๆ อาทิ
๑) ผลการดําเนินงานตามมติที่ประชุมคณะกรรมการพัฒนาการบริหารงานยุติธรรมแห่งชาติ ครั้งที่ ๒/๒๕๖๑
๒) ความคืบหน้าการดําเนินงานของคณะอนุกรรมการฯ ระหว่างเดือนมีนาคมถึงปัจจุบัน
๓) การยกเลิกคณะอนุกรรมการงานยุติธรรมด้านความมั่นคงและความสงบเรียบร้อย
๔) ร่างพระราชกฤษฎีกาเปลี่ยนแปลงเขตอํานาจศาลอาญาคดีทุจริตและประพฤติมิชอบ พ.ศ. ...
๕) รายงานความคืบหน้าการดําเนินงานของคณะกรรมการคุมประพฤติ
นอกจากนี้ ที่ประชุมได้พิจารณาและมีมติเห็นชอบในประเด็นต่างๆ ได้แก่
๑) เห็นชอบการพิจารณา (ร่าง) แผนแม่บทการบริหารงานยุติธรรมแห่งชาติ ฉบับที่ ๓พ.ศ. ๒๕๖๒-๒๕๖๕
และแนวทางการขับเคลื่อน โดยให้ฝ่ายเลขานุการปรับแก้ไขและเพิ่มเติมรายละเอียด
ใน (ร่าง) แผนแม่บทฯ ตามข้อสังเกตของที่ประชุม เพื่อให้เกิดความครอบคลุมและชัดเจนมากขึ้น
ก่อนนําเสนอต่อคณะกรรมการพัฒนาการเศรษฐกิจและสังคมแห่งชาติพิจารณาให้ความเห็นชอบต่อไป
๒) เห็นชอบการพิจารณาจัดทําหลักสูตรกลางเพื่อพัฒนาบุคลากรในกระบวนการยุติธรรม
โดยที่ประชุมมีข้อสังเกตเพิ่มเติมในแนวทางการดําเนินงานด้านต่างๆ ที่เกี่ยวข้อง อาทิ การกําหนดมาตรฐาน
ในการจัดอบรมบุคลากร การจัดอบรมผ่านรูปแบบที่เป็นดิจิตอลหรือช่องทางที่อํานวยความสะดวกแก่บุคลากร
การจัดอบรมแลกเปลี่ยนมุมมองกับหน่วยงานต่างๆ เป็นต้น
๓) เห็นชอบการพิจารณา (ร่าง) ยุทธศาสตร์การวิจัยเพื่อพัฒนากระบวนการยุติธรรม พ.ศ. 2562-2565
โดยให้ฝ่ายเลขานุการปรับแก้ไข และกําหนดรายละเอียดเพิ่มเติมตามข้อสังเกตของที่ประชุม
๔) เห็นชอบการพิจารณาแนวทางการดําเนินการบูรณาการงบประมาณด้านการพัฒนากฎหมายและการบังคับใช้กฎหมาย
๕) การพิจารณาแนวทางการพัฒนาระบบมาตรการช่วยเหลือเหยื่ออาชญากรรมอย่างบูรณาการ
และเป็นไปตามมาตรฐานสากล โดยที่ประชุมมีมติให้ฝ่ายเลขานุการ ไปศึกษาข้อมูลเพิ่มเติมและประสานงานกับหน่วยงานที่เกี่ยวข้อง
เพื่อแลกเปลี่ยนข้อเท็จจริงเพิ่มเติมตามข้อสังเกตของคณะกรรมการฯ เพื่อนําเสนอที่ประชุมในครั้งต่อไป
รัฐบาลไทย-ข่าวทำเนียบรัฐบาล-นายกรัฐมนตรี ยืนยันรัฐบาลดูแลประชาชนทุกกลุ่ม
วันอังคารที่ 10 กันยายน 2562
นายกรัฐมนตรี ยืนยันรัฐบาลดูแลประชาชนทุกกลุ่ม
พลเอก ประยุทธ์ จันทร์โอชา นายกรัฐมนตรี ยืนยันรัฐบาลดูแลประชาชนทุกกลุ่ม
วันนี้ (10 กันยายน 2562) เวลา 13.30 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวว่า วันนี้รัฐบาลมาจากการเลือกตั้งประกอบด้วยหลายพรรคการเมือง แต่ก็ต้องทํางานตามกรอบราชการบริหารแผ่นดิน ซึ่งการแก้ปัญหาเศรษฐกิจประกอบด้วยหลายภาคส่วน จึงต้องมีการประชุมคณะรัฐมนตรีเศรษฐกิจเป็นการเฉพาะ ซึ่งตนเองจะไปนั่งรับฟังความคิดเห็นจากทุกภาคส่วน เอาปัญหา ผลกระทบต่างๆ มาสังเคราะห์ร่วมกัน เพื่อจะนําเข้าคณะรัฐมนตรีอีกครั้ง หลายมาตรการที่ผ่านการพิจารณาโดยคณะรัฐมนตรีเศรษฐกิจ ก็อาจมีการปรับเปลี่ยนเมื่อนําเข้าที่ประชุมคณะรัฐมนตรี แต่ทั้งหมดนี้ คือการทํางานที่เป็นเอกภาพร่วมกัน
นายกรัฐมนตรียังกล่าวให้มีการสั่งสอบโซเซียลมีเดีย เพื่อตรวจสอบข่าวปลอมต่างๆ และจะต้องมีการดําเนินการจับกุมคนที่เผยแพร่คนแรก เช่น มีการแอบอ้างมาตรช่วยเหลือของรัฐบาลสร้างความเข้าใจผิดให้กับคนทั่วไป ขอยืนยันว่า รัฐบาลจําเป็นต้องดูแลประชาชนทุกกลุ่มตั้งแต่ระดับบน ชั้นกลาง และระดับล่าง วันนี้ประชาชนในระดับฐานรากหรือข้างล่างยังไม่เข้มแข็ง ยังเผชิญปัญหาเศรษฐกิจ ทั้งปัญหาด้านเกษตร น้ําท่วม และฝนแล้ง จึงต้องมีการแก้ไขปัญหาไปพร้อมๆ กัน ทั้งระดับกลางและระดับบน เพิ่มขีดความสามารถทุกภาคส่วนให้เข้มแข็งมากขึ้น
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้คณะผู้บริหารคณะนิสสัน มอเตอร์ (ประเทศไทย) เข้าหารือแผนการดำเนินธุรกิจระยะยาวในไทย
วันศุกร์ที่ 21 สิงหาคม 2563
รัฐมนตรีสุริยะฯ ให้คณะผู้บริหารคณะนิสสัน มอเตอร์ (ประเทศไทย) เข้าหารือแผนการดําเนินธุรกิจระยะยาวในไทย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  ให้คณะผู้บริหารคณะนิสสัน มอเตอร์ (ประเทศไทย) เข้าหารือแผนการดําเนินธุรกิจระยะยาวในไทย
วันนี้ (21 สิงหาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้การต้อนรับ นายราเมช นาราสิมัน ประธานบริษัท นิสสัน มอเตอร์ (ประเทศไทย) จํากัด และคณะผู้บริหารบริษัทนิสสันฯ ในโอกาสเข้าพบเพื่อหารือเกี่ยวกับแผนการดําเนินธุรกิจระยะยาวของบริษัทในประเทศไทย รวมถึงแนวทางการรักษาฐานการผลิตอุตสาหกรรมยานยนต์ไทย และมาตรการช่วยเหลือด้านต่างๆ อาทิ มาตรการกระตุ้นตลาดรถยนต์เพื่อผู้บริโภค มาตรการช่วยเหลือภาคแรงงาน และการรักษาฐานการผลิตเพื่อส่งออก ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล- ปลัดแรงงาน “ ชี้”  สปส. ต้องสร้างการรับรู้ ยกระดับการบริการ  ให้ผู้ประกันตนเป็นศูนย์กลาง
วันศุกร์ที่ 11 พฤษภาคม 2561
ปลัดแรงงาน “ ชี้”  สปส. ต้องสร้างการรับรู้ ยกระดับการบริการ  ให้ผู้ประกันตนเป็นศูนย์กลาง
ปลัดกระทรวงแรงงาน ได้เน้นย้ําถึงสปส.เน้นสร้างความรับรู้ในเรื่องสิทธิประโยชน์ให้กับผู้ประกันตน และการยกระดับการให้บริการของประกันสังคม
ทั้งในส่วนกลางและส่วนภูมิภาคโดยยึดเอาประโยชน์ของผู้ประกันตนและส่วนรวมเป็นสําคัญ
นายจรินทร์ จักกะพาก ปลัดกระทรวงแรงงานในฐานะประธานคณะกรรมการประกันสังคมและที่ปรึกษา ชุดที่ 13 ประธานการประชุมคณะกรรมการ สัญจร ครั้งที่ 9/2561 ณ โรงแรมแคนทารี่ เบย์ ระยอง จ.ระยอง
ในการนี้ปลัดกระทรวงแรงงานได้เน้นย้ําถึงการสร้างความรับรู้ในเรื่องสิทธิประโยชน์ให้กับผู้ประกันตน และการยกระดับการให้บริการของประกันสังคมทั้งในส่วนกลางและส่วนภูมิภาคโดยยึดเอาประโยชน์ของผู้ประกันตนและส่วนรวมเป็นสําคัญ
-----------------------------
กองเผยแพร่และประชาสัมพันธ์/
11 พฤษภาคม 2561
รัฐบาลไทย-ข่าวทำเนียบรัฐบาล-"...บิ๊กณัฐร่วมทดสอบสมรรถ​ภาพพร้อมนายทหารชั้นนายพลและกำลังพล เล็งเห็นความสำคัญการเตรียมความพร้อมของร่างกาย..."
วันอังคารที่ 27 สิงหาคม 2562
"...บิ๊กณัฐร่วมทดสอบสมรรถ​ภาพพร้อมนายทหารชั้นนายพลและกําลังพล เล็งเห็นความสําคัญการเตรียมความพร้อมของร่างกาย..."
เช้าวันนี้ พลเอก ณัฐ อินทรเจริญ ปลัดกระทรวงกลาโหม เป็นประธานในการทดสอบสมรรถภาพร่างกายกําลังพลสังกัด สป.
เช้าวันนี้ พลเอก ณัฐ อินทรเจริญ ปลัดกระทรวงกลาโหม เป็นประธานในการทดสอบสมรรถภาพร่างกายกําลังพลสังกัด สป. ประจําปี พ.ศ. 2562 ครั้งที่ 2 โดยมีนายทหารชั้นนายพล และนายทหารสัญญาบัตร ระดับผู้อํานวยการกอง สังกัดสํานักงานปลัดกระทรวงกลาโหมเข้าร่วมทดสอบสมรรถภาพ ร่างกายฯ ซึ่งประกอบไปด้วย การวิ่ง 1 กิโลเมตรภายในเวลาที่กําหนด รวมทั้งการดันพื้นและการลุกนั่ง ณ สํานักงานปลัดกระทรวงกลาโหม พื้นที่ศรีสมาน
รัฐบาลไทย-ข่าวทำเนียบรัฐบาล-ทส.บันทึกเทปถวายพระพร สมเด็จพระนางเจ้าฯ พระบรมราชินี
วันพฤหัสบดีที่ 14 พฤษภาคม 2563
ทส.บันทึกเทปถวายพระพร สมเด็จพระนางเจ้าฯ พระบรมราชินี
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารกระทรวงทรัพยากรธรรมชาติและสิ่งแวดล้อม เข้าร่วมบันทึกเทปถวายพระพรชัยมงคลเนื่องในโอกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนา
ทส.บันทึกเทปถวายพระพร สมเด็จพระนางเจ้าฯ พระบรมราชินี
วันนี้ (14 พ.ค. 63) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารกระทรวงทรัพยากรธรรมชาติและสิ่งแวดล้อม เข้าร่วมบันทึกเทปถวายพระพรชัยมงคลเนื่องในโอกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2563 ณ สถานีวิทยุโทรทัศน์แห่งประเทศไทย (NBT)
รัฐบาลไทย-ข่าวทำเนียบรัฐบาล-โครงการประกันภัยข้าวนาปี ปีการผลิต 2563 [กระทรวงการคลัง]
วันอังคารที่ 21 เมษายน 2563
โครงการประกันภัยข้าวนาปี ปีการผลิต 2563 [กระทรวงการคลัง]
โครงการประกันภัยข้าวนาปี ปีการผลิต 2563
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในการประชุมคณะรัฐมนตรีเมื่อวันที่ 21 เมษายน 2563 คณะรัฐมนตรีได้มีมติเห็นชอบโครงการประกันภัยข้าวนาปี (โครงการฯ) ปีการผลิต 2563 เพื่อใช้เป็นเครื่องมือในการบริหารจัดการความเสี่ยงจากภัยธรรมชาติให้แก่เกษตรกรผู้เพาะปลูกข้าวนาปี ตามที่กระทรวงการคลังเสนอ สําหรับโครงการฯ ปีการผลิต 2563 เป็นการดําเนินโครงการต่อเนื่องจากโครงการฯ ปีการผลิต 2554 – 2562 โดยคงรูปแบบการรับประกันภัยพื้นฐานในส่วนที่ 1 (Tier 1) ซึ่งภาครัฐให้การอุดหนุนค่าเบี้ยประกันภัยแก่เกษตรกร และการประกันภัยเพิ่มเติมในส่วนที่ 2 (Tier 2) ซึ่งเป็นการประกันภัยภาคสมัครใจ เพื่อให้เกษตรกรที่เข้าร่วมโครงการฯ มีส่วนร่วมในการรับภาระค่าเบี้ยประกันภัย ทั้งนี้ โครงการฯ ปีการผลิต 2563 มีรายละเอียดที่สําคัญ ดังนี้
1. เพิ่มเป้าหมายสําหรับการเอาประกันภัยพื้นฐานในส่วนที่ 1 (Tier 1) จาก 30 ล้านไร่ ในปีการผลิต 2562 เป็นจํานวน 44.7 ล้านไร่ หรือคิดเป็นร้อยละ 75 ของพื้นที่เพาะปลูกข้าวนาปีทั่วประเทศ โดยแบ่งเป็น (1) เกษตรกรที่เป็นลูกค้าสินเชื่อเพื่อการเพาะปลูกข้าวนาปี ปีการผลิต 2563 ของธนาคารเพื่อการเกษตรและสหกรณ์การเกษตร (ธ.ก.ส.) ทุกราย จํานวนไม่เกิน 28 ล้านไร่ (2) เกษตรกรทั่วไปในพื้นที่เพาะปลูกข้าวนาปีที่มีความเสี่ยงต่อภัยธรรมชาติต่ํา 594 อําเภอ จํานวนไม่เกิน 15.7 ล้านไร่ และ (3) เกษตรกรทั่วไปในพื้นที่เพาะปลูกข้าวนาปีมีความเสี่ยงต่อภัยธรรมชาติปานกลางและสูง จํานวนไม่เกิน 1 ล้านไร่ และกําหนดเป้าหมายการประกันภัยเพิ่มเติมในส่วนที่ 2 (Tier 2) จํานวน 1 ล้านไร่
2. คงรูปแบบและประเภทภัยที่ได้รับการคุ้มครองเช่นเดียวกับโครงการฯ ในปีการผลิต 2562 โดยการรับประกันภัยพื้นฐานในส่วนที่ 1 (Tier 1) มีวงเงินความคุ้มครองสูงสุด 1,260 บาทต่อไร่ สําหรับภัยธรรมชาติทั้งหมด 7 ประเภท ได้แก่ น้ําท่วมหรือฝนตกหนัก ภัยแล้ง ฝนแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ ไฟไหม้ และภัยช้างป่า และวงเงินความคุ้มครองสูงสุด 630 บาทต่อไร่ สําหรับภัยศัตรูพืชหรือโรคระบาด สําหรับเกษตรกรที่เอาประกันภัยในส่วนที่ 2 (Tier 2) จะได้รับวงเงินความคุ้มครอง 240 บาทต่อไร่สําหรับภัยธรรมชาติทั้งหมด 7 ประเภทดังกล่าว และวงเงินความคุ้มครองเพิ่มเติม 120 บาทต่อไร่สําหรับภัยศัตรูพืชและโรคระบาด ทั้งนี้ เมื่อรวมวงเงินความคุ้มครองส่วนที่ 1 (Tier 1) และ ส่วนที่ 2 (Tier 2) แล้ว จะได้รับความคุ้มครอง 1,500 และ 750 บาทต่อไร่ ตามลําดับ
3. รัฐบาลอุดหนุนค่าเบี้ยประกันภัยให้แก่เกษตรกรทุกรายสําหรับการประกันภัยในส่วนที่ 1 (Tier 1) ในอัตรา 58 บาทต่อไร่ และอุดหนุนเพิ่มเติมในส่วนภาษีมูลค่าเพิ่มและอากรแสตมป์ทั้งหมด คิดเป็นงบประมาณรวม 2,910,391,000 บาท และ ธ.ก.ส.จะให้การอุดหนุนค่าเบี้ยประกันภัยให้แก่เกษตรกรที่เป็นลูกค้าสินเชื่อเพื่อการเพาะปลูกข้าวนาปี ในอัตรา 39 บาทต่อไร่
ทั้งนี้ โครงการฯ ปีการผลิต 2563 สามารถเริ่มดําเนินการได้ทันทีหลังได้รับการอนุมัติโดยมติคณะรัฐมนตรี
สํานักนโยบายระบบการคุ้มครองผลประโยชน์ทางการเงิน สํานักงานเศรษฐกิจการคลัง
โทร. 0 2273 9020 ต่อ 3691
อ่านรายละเอียดจากข่าวแถลงกระทรวงการคลัง ฉบับที่ 44/2563
https://bit.ly/3czfvsl
รัฐบาลไทย-ข่าวทำเนียบรัฐบาล-ราชกิจจานุเบกษา ๓๐ ต.ค.๒๕๖๐ เผยแพร่ประกาศฯ แต่งตั้งศาสตราจารย์ ๙ ราย
วันอังคารที่ 31 ตุลาคม 2560
ราชกิจจานุเบกษา ๓๐ ต.ค.๒๕๖๐ เผยแพร่ประกาศฯ แต่งตั้งศาสตราจารย์ ๙ ราย
เว็บไซต์ราชกิจจานุเบกษา เมื่อวันที่ ๓๐ ตุลาคม ๒๕๖๐ ได้เผยแพร่ประกาศสํานักนายกรัฐมนตรี เรื่อง แต่งตั้งศาสตราจารย์ โดยมีรายละเอียด ดังนี้
มีพระราชโองการโปรดเกล้าโปรดกระหม่อมแต่งตั้ง
- รองศาสตราจารย์วุฒิสาร ตันไชยให้ดํารงตําแหน่ง ศาสตราจารย์ ในสาขาวิชาการพัฒนาชุมชน สังกัดคณะสังคมสงเคราะห์ศาสตร์ มหาวิทยาลัยธรรมศาสตร์ ตั้งแต่วันที่ ๑๒ ธันวาคม ๒๕๕๗
- รองศาสตราจารย์สุพัตรา ศิริโชติยะกุลให้ดํารงตําแหน่ง ศาสตราจารย์ ในสาขาวิชาสูติศาสตร์และนรีเวชวิทยา สังกัดคณะแพทยศาสตร์ มหาวิทยาลัยเชียงใหม่ ตั้งแต่วันที่ ๙ พฤศจิกายน ๒๕๕๘
- รองศาสตราจารย์ชัยวัฒน์ โตอนันต์ให้ดํารงตําแหน่ง ศาสตราจารย์ ในสาขาวิชาโรคพืช สังกัดคณะเกษตรศาสตร์ มหาวิทยาลัยเชียงใหม่ ตั้งแต่วันที่ ๙ ธันวาคม ๒๕๕๘
- รองศาสตราจารย์ชายชาญ โพธิรัตน์ให้ดํารงตําแหน่ง ศาสตราจารย์ ในสาขาวิชาอายุรศาสตร์ สังกัดคณะแพทยศาสตร์ มหาวิทยาลัยเชียงใหม่ ตั้งแต่วันที่ ๑๕ กุมภาพันธ์ ๒๕๕๙
- รองศาสตราจารย์วิภา สุจินต์ให้ดํารงตําแหน่ง ศาสตราจารย์ ในสาขาวิชาชีวเคมี สังกัดสํานักวิชาวิทยาศาสตร์ มหาวิทยาลัยเทคโนโลยีสุรนารี ตั้งแต่วันที่ ๑๗ กุมภาพันธ์ ๒๕๕๘
- รองศาสตราจารย์ยุพาพร ไชยสีหาให้ดํารงตําแหน่ง ศาสตราจารย์ ในสาขาวิชาชีววิทยา สังกัดสํานักวิชาวิทยาศาสตร์ มหาวิทยาลัยเทคโนโลยีสุรนารี ตั้งแต่วันที่ ๒๘ สิงหาคม ๒๕๕๘
- รองศาสตราจารย์ธรณินทร์ ไชยเรืองศรีให้ดํารงตําแหน่ง ศาสตราจารย์ ในสาขาวิชาเคมีอุตสาหกรรม สังกัดคณะวิทยาศาสตร์ มหาวิทยาลัยเชียงใหม่ ตั้งแต่วันที่ ๑ พฤษภาคม ๒๕๕๘
- รองศาสตราจารย์ประชา นันท์นฤมิตให้ดํารงตําแหน่ง ศาสตราจารย์ ในสาขาวิชากุมารเวชศาสตร์ สังกัดคณะแพทยศาสตร์โรงพยาบาลรามาธิบดี มหาวิทยาลัยมหิดล ตั้งแต่วันที่ ๒๕ กุมภาพันธ์ ๒๕๕๙
- รองศาสตราจารย์วรินทร วูวงศ์ให้ดํารงตําแหน่ง ศาสตราจารย์ ในสาขาวิชาญี่ปุ่นศึกษา สังกัดคณะศิลปศาสตร์ มหาวิทยาลัยธรรมศาสตร์ ตั้งแต่วันที่ ๓ ตุลาคม ๒๕๕๙
ประกาศ ณ วันที่ ๑๐ ตุลาคม พ.ศ. ๒๕๖๐
ผู้รับสนองพระราชโองการ
พลอากาศเอก ประจิน จั่นตอง
รองนายกรัฐมนตรี
รายละเอียดเพิ่มเติม:1-2-3-4-5
รัฐบาลไทย-ข่าวทำเนียบรัฐบาล-ม.ล.ปนัดดาฯ แสดงปาฐกถาพิเศษ เรื่อง "การส่งเสริมคุณธรรมจริยธรรมของบัณฑิตไทยในยุค ๔.๐"
วันพฤหัสบดีที่ 6 กันยายน 2561
ม.ล.ปนัดดาฯ แสดงปาฐกถาพิเศษ เรื่อง "การส่งเสริมคุณธรรมจริยธรรมของบัณฑิตไทยในยุค ๔.๐"
ม.ล.ปนัดดาฯ แสดงปาฐกถาพิเศษ เรื่อง "การส่งเสริมคุณธรรมจริยธรรมของบัณฑิตไทยในยุค ๔.๐"
เมื่อวันพุธที่ ๕ กันยายน ๒๕๖๑ เวลา ๑๓.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เป็นประธานในพิธีมอบรางวัล “คุณธรรมจริยธรรมดีเด่น มูลนิธิเทคนิคการแพทย์
ศาสตราจารย์วีกูล วีรานุวัตติ์ ประจําปีการศึกษา ๒๕๖๐”
โอกาสนี้แสดงปาฐกถาพิเศษ เรื่อง "การส่งเสริมคุณธรรมจริยธรรมของบัณฑิตไทยในยุค ๔.๐"
จัดโดยความร่วมมือของสภาคณบดีสถาบันผลิตบัณฑิตเทคนิคการแพทย์แห่งประเทศไทย
มูลนิธิเทคนิคการแพทย์ ศาสตราจารย์วีกูล วีรานุวัตติ์ สภาเทคนิคการแพทย์
สมาคมเทคนิคการแพทย์แห่งประเทศไทย ในพระบรมราชูปถัมภ์ และศูนย์คุณธรรม (องค์การมหาชน)
ณ ห้องประชุมศาสตราจารย์ ดร.วีระพงศ์ ปรัชชญาสิทธิกุล อาคารวิทยาศาสตร์และเทคโนโลยีการแพทย์
คณะเทคนิคการแพทย์ มหาวิทยาลัยมหิดล วิทยาเขตศาลายา อ.พุทธมณฑล จ.นครปฐม
ม.ล.ปนัดดาฯ กล่าวตอนหนึ่งว่า "ความรับผิดชอบในหน้าที่การงานถือเป็นเรื่องที่มีความสําคัญของทุกสาขาอาชีพ การปฏิเสธความรับผิดชอบเป็นเรื่องที่ไม่สมควรเกิดขึ้นกับใครก็ตามผู้ใช้ปัญญาหรือ “wisdom” นําหน้าการดําเนินชีวิต และคงไม่สามารถประสบความสุขความสําเร็จในหน้าที่การงานได้ นิสิต นักศึกษาเทคนิคการแพทย์ ต้องช่วยกันจดจําและนําสู่การปฏิบัติให้กว้างขวางออกไป ขยายจํานวนผู้คนในแวดวงสาขาอาชีพหรือชุมชนอื่นๆ ให้เกิดความเชื่อมั่นศรัทธาในเรื่องการทําความดี ความซื่อสัตย์สุจริต ความเพียร
และมีความเป็นสุภาพชน ที่จะให้ใครๆ ได้มองลูกหลานเยาวชนเป็นความหวังแก่สังคมของคนในชาติและเป็นอนาคตของชาติที่มีพลัง ทุกอาชีพมีความหมายต่อการดํารงอยู่ของประเทศโดยเท่าเทียมกัน สําคัญอยู่ที่
ความรับผิดชอบ การวางตัว ความไม่หลงลืมตัวซึ่งมีความสําคัญอย่างมาก การยึดถือระบบเกียรติศักดิ์
(Code of Honour) คือ ความซื่อตรงต่อหน้าที่ เพื่อเป็นเกราะป้องกันตัวตราบชั่วชีวิต
และเป็นเกียรติคุณสืบเนื่องถึงลูกหลาน"
รัฐบาลไทย-ข่าวทำเนียบรัฐบาล-รอง นรม. วิษณุ ฯ รับมอบเงินช่วยเหลือผู้ประสบอุทกภัยภาคใต้  กว่า 8 ล้านบาท
วันศุกร์ที่ 10 มีนาคม 2560
รอง นรม. วิษณุ ฯ รับมอบเงินช่วยเหลือผู้ประสบอุทกภัยภาคใต้  กว่า 8 ล้านบาท
รองนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบอุทกภัยภาคใต้จากคณะผู้แทนจากบริษัทในเครือสหพัฒนพิบูล จํากัด (มหาชน)   จํานวน 8,322,695 บาท
วันนี้ (10 มี.ค. 60) เวลา 13.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบอุทกภัยภาคใต้จากนางประดิษฐา จงวัฒนา กรรมการบริษัทเอส แอนด์ เจ อินเตอร์เนชั่นแนล เอนเตอร์ไพรส์ จํากัด (มหาชน) และคณะผู้แทนจากบริษัทในเครือสหพัฒนพิบูล จํากัด (มหาชน) จํานวน 8,322,695 บาท (แปดล้านสามแสนสองหมื่นสองพันหกร้อยเก้าสิบห้าบาทถ้วน) เพื่อนําไปช่วยเหลือฟื้นฟูและเยียวยาผู้ประสบภัยพิบัติน้ําท่วมในหลายจังหวัดทางภาคใต้
โอกาสนี้ รองนายกรัฐมนตรี ได้กล่าวขอบคุณผู้บริจาคเงินสมทบทุนช่วยเหลือผู้ประสบอุทกภัยทางภาคใต้ ซึ่งรัฐบาลจะนําเงินบริจาคดังกล่าวให้กับศูนย์ช่วยเหลือประชาชนประสบภัยน้ําท่วมภาคใต้ที่รัฐบาลได้จัดตั้งขึ้นมา เพื่อเป็นศูนย์กลางการรับบริจาคของประชาชนที่ต้องการช่วยเหลือผู้ประสบอุทกภัยในภาคใต้ โดยประชาชนสามารถบริจาคได้ที่บัญชี "กองทุนเงินช่วยเหลือผู้ประสบสาธารณภัยสํานักนายกรัฐมนตรี" ธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067–0–06895–0
...............
กลุ่มประชาสัมพันธ์และเผยแพร่ สํานักโฆษก